open-index/open-wikipedia-markdown huggingface dataset:
Waterkeurtjie

Die **waterkeurtjie** (*Podalyria calyptrata*; ook bekend as **keur**, **keurtjie**, **keurblom**, en **ertjiebos**) is 'n klein, immergroen boompie. Hierdie spesie is endemies aan Suid-Afrika en kom in die Wes-Kaap voor. Op die SANBI-rooilys is dit as 'veilig' (LC) gelys. Dit is taamlik volop in die bergfynbos.

## Beskrywing 
Die boom het 'n klein syagtige kappie, uit skubbe saamgestel, wat die blomkop bedek wat afval wanneer die blom oopgaan. Die blomme is welriekend en 2.5&nbsp;cm in deursnee.

## Gebruike 
Die waterkeurtjie word alleen vir ornamentele doeleindes aangewend. Tuiniers verkies dit omdat dit maklik groei en bye, skoenlappers, en voëls na die tuin lok.

## Fotogalery 

Podalyria calyptrata - Cape Town 14.JPG
Podalyria calyptrata - Cape Town 4.JPG
Podalyria calyptrata - Cape Town 5.JPG
Podalyria calyptrata - Cape Town 8.JPG
Podalyria calyptrata - flowers - Cape Town 1.jpg
Podalyria calyptrata - Waterblossompea Tree - Cape Town.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* http://pza.sanbi.org/podalyria-calyptrata
Wildekastaiing

Die **wildekastaiing** (*Calodendrum capense*) is 'n boom wat varieer van klein tot groot; afhangend van hul habitat. Dit is inheems aan Suid-Afrika, waar dit in al die provinsies voorkom, asook in Eswatini, Kenia, Lesotho, Malawi, Tanzanië, Uganda en Zimbabwe.

Die boom groei meestal in woude en het enkelvoudige blare. In Engels staan die boom bekend as die *Cape Chestnut*. Die boom se FSA-nommer is 256.

## Galery 

Calodendrum capense 1.jpg|Stam
Calodendrum capense 2.jpg|
Calodendrum capense 3.jpg|Blare
Calodendrum capense 4.jpg|In die San Francisco Botaniese Tuin
Calodendrum cape chesnut flowers.jpg|Blomme
Kaapse kastaiing.jpg|Kaapse kastaiing

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Witysterhout

Die **Witysterhout** (*Vepris lanceolata*, voorheen *Vepris undulata*) is 'n boom wat naby kusstroke groei. Die spesie is inheems aan Kenia, Mauritius, Mosambiek, Rodrigues, Réunion en Tanzanië. In Suid-Afrika is die boom inheems in KwaZulu-Natal, Limpopo,Mpumalanga, Oos-kaap en die Wes-Kaap. In droë gebiede of in sandgrond naby die kus is die boom klein maar word groot in immergroen woude; tot 20&nbsp;m hoog.

## Galery 

Vepris lanceolata - White Ironwood Tree - South Africa 22.jpg|Blare van die boom.

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online

## Eksterne skakels
Victoria (Brits-Columbië)

**Victoria** is 'n stad in die weste van Kanada. Dit is die hoofstad van die provinsie Brits-Columbië. Die stad lê in die uiterste suidooste van die Vancouver-eiland. Met 'n veerboot kan mens in 90 minute van hier na Vancouver op die vasteland vaar; die Amerikaanse stad Seattle is ewe ver. Die stad is vernoem ná die Britse koningin Victoria, wat vanaf 1867 tot 1901 ook die koningin van Kanada was.

## Geskiedenis 
duimnael|links|Kaart van Vancouver-eiland se suide
Vancouver-eiland het in 1849 'n Britse kroonkolonie geword. Victoria word daarna aangewys as die hoofstad van Brits-Columbië.

Die 15de Statebondspele is van 18 tot 28 Augustus 1994 in Victoria aangebied.

## Demografie 
In 2011 het Victoria 80&nbsp;032 inwoners en die agglomerasie ongeveer 344&nbsp;000 inwoners gehad. Volgens die aantal inwoners is Victoria heelwat kleiner as Vancouver wat ook in Brits-Columbië geleë is.

Die Victoria-area is in 13 streke verdeel. Vier hiervan is deel van *Groter Victoria*:
* Victoria
* Saanich
* Esquimalt
* Oak-baai

Drie streke vorm die Saanich-skiereiland:
* Sidney
* Sentraal-Saanich
* Noord-Saanich

Die res is deel van die Westelike Gemeenskappe (*Western Communities*):
* Colwood
* Langford
* View Royal
* Metchosin
* Sooke
* Highlands

## Susterstede 
Victoria het vyf susterstede, naamlik:

*  Chabarofsk, Rusland
*  Napier, Nieu-Seeland
*  Morioka, Japan
*  Suzhou, Volksrepubliek China
*  Anacortes, Verenigde State

## Eksterne skakels 
*  
*  Amptelike webwerf
*  
*
Boskamhout

Die **Boskamhout** of **Natalse kamhout** (*Baphia racemosa*) is 'n klein boompie wat in KwaZulu-Natal en die Oos-Kaap voorkom, gewoonlik in rivierwoude of aan woudrande. Die blare is enkelvoudig en die boom dra klein, wit blomme met 'n sterk geur wat 'n mens aan viooltjies laat dink. In Engels staan die boom bekend as die *Forest camwood*.

Dit is 'n gasheerplant van die skoenlapper *Charaxes cithaeron cithaeron*. 

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi
## Verwysings
Perdepram

**Perdepram** (*Zanthoxylum davyi*) - voorheen *Fagara davyi* - is 'n boom wat hoofsaaklik in bergwoude voorkom in Eswatini, Suid-Afrika en Zimbabwe. Die onderskeidende kenmerk van die boom is die knopperige dorings op die stam. In Engels staan die boom bekend as *Forest knobwood* en die alternatiewe plaaslike naam is **Bosknophout**.
[duimnael|links|Stam van 'n Perdepram by [Nature's Valley]]
Die boom se FSA-nommer is 254.

## Sien ook 
* Alfabetiese lys van Suid-Afrikaanse bome

## Bronnelys 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi

## Verwysings 
## Eksterne skakels 
* 
*
Siddhartha Gautama

**Siddharta Gautama** (tussen omstreeks 563 v.C. en 483 v.C. – 483, 411 of 400 v.C.; Sanskrit en Devanagari: सिद्धार्थ गौतम), ook **Gautama Boeddha** genoem, is die stigter van die Boeddhisme. Hy was glo ’n welvarende man wat al sy besittings en familie prysgegee het om die idees waarop Boeddhisme gegrond is uit te dra.

Gautama het in die 6de eeu v.C. in Noord-Indië gewoon, glo in dieselfde tyd as Mahavira. Daar word vertel dat hy grootgemaak is om 'n koning te word en met 'n pragtige prinses getrou het. As 'n jong prins sou sy pa hom teen al die hartseer van die wêreld buite die paleise beskerm het deur hom nooit te laat uitgaan nie, maar op 'n keer het hy uitgeglip en die lyding daarbuite aanskou. Hy het toe sy gesin en lewe van beskerming en groot gerief agterlaat om die oplossings vir hierdie lyding te vind.

Ses jaar lank het hy probeer en misluk, totdat hy onder 'n boom gaan sit en mediteer en sy "verligting" ontvang het. Hy het toe Boeddha geword, wat "die verligte een" beteken.

Volgens die Theravada-Boeddhistiese tradisie is hy die 28ste van die 29 Boeddhas wie se naam bekend is en die vierde van die vyf Boeddhas van die huidige kalpa.

Die huidige kalpa word die *bhadrakalpa* ("Gunstige Eon") genoem. Die vyf Boeddhas van dié eon is:
# Kakusandha
# Konagamana
# Kassapa
# Gautama (die huidige Boeddha)
# Maitreya (die toekomstige Boeddha)

## Verwysings 
## Eksterne skakels
Doringkanniedood

Die **doringkanniedood** (*Commiphora glandulosa*), ook bekend as die **groot gewone kanniedood**, is 'n doringagtige struik of klein boom. Dit verkies sanderige grond en mopaniebosveld en kom noord van Gauteng voor; ook in die Lebomboberge, en noord van KwaZulu-Natal. Dit is volop in die Balule- en Pafurideel van die Krugerwildtuin.

## Identifikasie 
Dit is 'n klein immergroen boom, word tot 6&nbsp;m hoog met 'n digte, rofweg ronde kroon. Die stam is kort, reguit en redelik dik, soms met vertakkings reeds aan die laer deel. Die bas is donker grys, geelgrys tot groengrys en skilfer in klein papierdun vlokkies of selfs blokkies af.

Die blomme is klein, rooi en buisvormig en verskyn gewoonlik in September tot Oktober. Die vruggies is effens asimmetries (maksimaal 1.3&nbsp;cm by 1&nbsp;cm) en helderrooi van kleur wanneer ryp.

## Fotogalery 

Commiphora glandulosa, bas, naby Marnitz, a.jpg|Bastekstuur
Commiphora glandulosa, winterblaar, naby Marnitz, a.jpg|Blaar, winter

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Algemene gids tot BOME*. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Kleinperdepram

Die **kleinperdepram** (*Zanthoxylum capense*) – voorheen *Fagara capensis* – is 'n klein boompie wat vertak en in 'n verskeidenheid habitats voorkom. In Engels staan die boom bekend as *Small knobwood*. Die boom staan ook bekend as die **kleinknophout**. Die spesie is ook inheems in Eswatini, Mosambiek en Zimbabwe. 

Die boom se FSA-nommer is 253. In die Krugerwildtuin is dit sover slegs gevind rondom Pretoriuskop en in die Punda Maria-sandveld. Die blare het 'n sitrusreuk soos dié van suurlemoen- en lemoenbome. 

## Galery 

Zanthoxylum capense, stam, Waterberg.jpg|duimnael|links|150px|Uitgroeisels aan die stam is kenmerkend van die genus.
Zanthoxylum capense, ryp vrug, Groenkloof NR.jpg|duimnael|links|150px|'n Ryp vrug
Zanthoxylum capense, blaar, Groenkloof NR.jpg|duimnael|links|150px|Loof

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi

## Eksterne skakels 
* 
*
Krinkhout

Die **krinkhout** (*Securidaca longepedunculata*) is 'n klein boompie wat wydverspreid voorkom in Afrika.

Die boom se FSA-nommer is 303.

Die boom staan ook bekend as *bruidsboom*, *langboslaag*, *rooipeultjie*, *seepbasboom* en die *veselbasboom*.

## Beskrywing 
Die boom het kort, stywe takkies waaraan die blare, blomme en vrugte gedra word. Die blare is enkelvoudig en glad met 'n effense ingerolde rand. Die blomme wissel van pienk tot pers en is sowat 10&nbsp;mm lank. Die vrug, 'n neut, is sowat 4&nbsp;cm lank en het 'n vlerk. In Engels staan die boom bekend as die *Violet-tree*.

## Verspreiding 
In Suid-Afrika word dit aangetref in Gauteng, Limpopo en Noordwes. In die res van Afrika is die boom inheems in Angola, Benin, Botswana, Burkina Faso, Burundi, Demokratiese Republiek die Kongo, Ethiopië, Gambië, Ghana, Guinee, Guinee-Bissau, Ivoorkus, Kameroen, Kenia, Malawi, Mali, Mauritanië, Mosambiek, Namibië, Niger, Nigerië, Rwanda, Senegal, Sentraal-Afrikaanse Republiek, Sierra Leone, Soedan, Tanzanië, Togo, Tsjad, Uganda, Zambië en Zimbabwe.

## Galery 

Securidaca longipedunculata, blom, Kililene, e.jpg|Blom
Securidaca longipedunculata, bas, Kililene, a.jpg|Bas

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Burseraceae

*** Burseraceae*** is die mirre-familie wat hoort tot die orde *Sapindales*. Twee genera van die familie lewer produkte wat onder vroeë handelaars om die Middellandse See gewild was. Die *Boswellia* genus lewer wierook en die *Commiphora* genus lewer die welriekende harpuis waarvan mirre, wierook en Balsem van Gilead verkry word. Die Suid-Afrikaanse *Commiphora*-spesies lewer egter nie die harpuis nie. Daar is 540 spesies wat hoort tot die familie wêreldwyd waarvan 34 in Suider-Afrika voorkom en daarvan is 25 bome.
 
## Boomspesies 
Van die Suid-Afrikaanse spesies is:
* Blinkblaarkanniedood *Commiphora schimperi*
* Boskanniedood *Commiphora woodii*
* Doringkanniedood *Commiphora glandulosa*
* Fluweelkanniedood *Commiphora mollis*
* Gewone kanniedood *Commiphora pyracanthoides*
* Groenstamkanniedood *Commiphora neglecta*
* Koperstamkanniedood *Commiphora harveyi*
* Papierbaskanniedood *Commiphora marlothii*
* Peperblaarkanniedood *Commiphora mossambicensis*
* Sandkanniedood *Commiphora angolensis*
* Sebrabaskanniedood *Commiphora viminea*
* Skurweblaarkanniedood *Commiphora edulis*
* Witstamkanniedood *Commiphora tenuipetiolata*

## Sien ook 
* Alfabetiese lys van Suid-Afrikaanse bome

## Bronne 
* *Algemene gids tot BOME*. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013 

## Verwysings
Papierbaskanniedood

Die **papierbaskanniedood** (*Commiphora marlothii*) is 'n middelgroot boom wat van noordelike Suid-Afrika tot in die trope gevind word. Dit is lokaal algemeen in die eskarp van die Waterberg (Limpopo), en is in die Krugerwildtuin tot die sandsteenriwwe naby die Levuvhurivier beperk. Die spesie is ook inheems aan oostelike Botswana, die Demokratiese Republiek die Kongo, Zambië en Zimbabwe.
duimnael|links|Nabyskoot van die bas
Dit gedy veral op klipbanke, klipperige hellings of rotsagtige koppies, en word selfs teen steil kranse opgemerk. Die dun bas is geel en dop in groot stukke af. Die boom het saamgestelde blare. Die blare is fluweelagtig en die rande is geskulp tot stomp getand.

Die boom  se FSA-nommer is 278 en staan in Engels bekend as *Paperbark corkwood*.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* Plants of the World
* REDLIST Sanbi
Taiwannees

duimnael|links|Verspreiding van Min Nan-dialekte
**Taiwannese Hokkien** (Chinees: 臺灣閩南語; Pe̍h-ōe-jī: *Tâi-oân Bân-lâm-gú*; ook **Taiwannese Minnan**), algemeen bekend as bloot **Taiwannees** (臺灣話; *Tâi-oân-oē* / 臺語; *Tâi-gú*), is die Hokkiense dialek van Min Nan soos dit deur omtrent 70% van die Taiwannese bevolking gepraat word.

## Verwysings 
## Eksterne skakels
Wierook

duimnael|regs|250px|*Boswellia sacra* (1887)

**Wierook** is 'n mengsel van aromatiese organiese stowwe, wat aangesteek kan word om 'n aangename soet geur in die lug te versprei.  Wierook verwys ook soms na die hars van die wierookboom (Boswellia). Die oorspronklike betekenis van die woord *wierook* is "wyrook" (soos in gewyde rook).

## Gebruike 
Wierook word al sedert 1700 v.C. gebruik, heel waarskynlik as 'n reukoffer. Die doel van hierdie reukoffers was om die gode gunstig te stem. Die geur sal dan met die gepaardgaande rook en gebed die lug in styg. 'n Praktiese gebruik vir wierook is om die reuk van verrotte lug te verdryf. Die bloed en reste van die diere wat die Jode geoffer het, is met die deurdringende geur van wierook gemaskeer.

## Christendom 
Wierook word meer as 'n honderd keer in die Bybel vermeld, vanaf die boek Eksodus in die Ou Testament, tot en met Openbaring.

: Eksodus 25:1-8: Die Here het vir Moses gesê: "Jy moet met die Israeliete praat en sê hulle moet elkeen vir My ’n present bring. Elkeen moet self besluit wat hy vir My wil gee, en julle moet sy present aanvaar. Hier is ’n lys van presente wat die mense mag gee en wat julle mag aanvaar: goud, silwer, brons, blou, pers of rooi wol-materiaal of linne-materiaal of bokhaar-materiaal. Hulle mag ook skaapvelle bring wat hulle rooi gekleur het, velle wat hulle sag gemaak het, doringhout, olyf-olie vir die lampe, balsem vir die salf-olie en vir wierook, oniks en ander edelstene om op die priester se skouer-kleed en borssak vas te sit. "Julle moet dan vir My 'n tempel bou sodat Ek tussen julle kan woon. 

In die Psalms verwys Dawid daarna as 'n offer voor God:

: Psalms 141:2: Ek bid tot U, my gebed moet vir U wees soos ’n wierook-offer wat ek bring. Ek steek my hande uit na U, dit moet vir U wees soos 'n aand-offer. 

In die Evangelie volgens Matteus in het Nuwe Testament gee die drie konings wierook aan die pasgebore Jesus:

: Matteus 2:11: Hulle het in die huis ingegaan, en daar het hulle die Kindjie by Maria, sy ma, gesien. Toe het hulle gebuig en voor Hom gekniel en Hom aanbid. Daarna het die sterrekykers hulle sakke oopgemaak en hulle het presente uitgehaal en vir die Kindjie gegee. Dit was goud, wierook en mirre. 

In die boek Openbaring gebruik die engele wierook voor God in die hemel:

: Openbaring 8:3 En 'n ander engel het gekom en hy het by die altaar in die hemel gaan staan. Hy het ’n goue wierook-pan gehad. Hy het baie wierook gekry. Hy moes die wierook offer saam met die gebede van almal wat aan God behoort. Hy moes dit offer op die goue altaar wat voor die troon van God is.
Polygalaceae

**Polygalaceae** is die krinkhout-familie wat hoort tot die orde *Fabales*. Daar is wêreldwyd 1000 spesies wat tot die familie hoort waarvan 200 in Suider-Afrika voorkom en slegs 5 is bome. Die meeste spesies in hierdie familie is kruide of struike en selfs die bome is klein. Al die spesies in die familie het die volgende eienskappe: die blomme lyk soos pronkertjies en hulle het 'n tweehokkige vrugbeginsel.
 
## Genera 
Die familie het 30 genera.

* *Acanthocladus* Klotzsch ex Hassk.
* *Ancylotropis* B.Eriksen
* *Asemeia* Raf.
* *Atroxima* Stapf
* *Badiera* DC.
* *Barnhartia* Gleason
* *Bredemeyera* Willd.
* *Caamembeca* J.F.B.Pastore
* *Carpolobia* G.Don
* *Chamaebuxus* Tourn.
* *Comesperma* Labill.
* *Diclidanthera* Mart.
* *Epirixanthes* Blume
* *Eriandra* P.Royen & Steenis
* *Gymnospora* (Chodat) J.F.B.Pastore
* *Hebecarpa* (Chodat) J.R.Abbott
* *Heterosamara* Kuntze
* *Hualania* Phil.
* *Monnina* Ruiz & Pav.
* *Monrosia* Grondona
* *Moutabea* Aubl.
* *Muraltia* DC.
* *Phlebotaenia* Griseb.
* *Polygala* Tourn. ex L.
* *Rhamphopetalum* J.F.B.Pastore & M.Mota
* *Rhinotropis* (S.F.Blake) J.R.Abbott
* *Salomonia* Lour.
* *Securidaca* L.
* *Senega* (DC.) Spach
* *Xanthophyllum* Roxb.

## Spesies 
Van die Suid-Afrikaanse spesies is:
* Krinkhout *Securidaca longipedunculata*
* Persbesem *Polygala virgata*
* Septemberbossie *Polygala myrtifolia*

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Algemene gids tot BOME*. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013
William John Macquorn Rankine

**William John Macquorn Rankine** FRSE FRS (* 5 Julie 1820; † 24 Desember 1872) was 'n Skotse ingenieur wat ook bygedra het tot siviele ingenieurswese, fisika en wiskunde. Hy was 'n stigterskrywer, saam met Rudolf Clausius en William Thomson (Lord Kelvin), tot die wetenskap van termodinamika, en het veral gefokus op die eerste van die drie termodinamiese wette, die behoud van energie. Hy het die Rankine-skaal ontwikkel, gelykstaande aan die Kelvin-skaal van temperatuur, maar in grade Fahrenheit eerder as Celsius.

Rankine het 'n volledige teorie oor die stoommasjien en alle hitte-enjins ontwikkel. Sy handleidings vir ingenieurswetenskap en praktyk is baie dekades lank gebruik nadat dit in die 1850s en 1860s gepubliseer is. Hy het vanaf 1840 'n paar honderd artikels en aantekeninge oor wetenskaplike en ingenieurswese gepubliseer, en sy belangstellings was baie uiteenlopend, insluitend in sy jeug, plantkunde, musiekteorie en getalleteorie, en in sy volwasse jare die belangrikste takke van die wetenskap, wiskunde en ingenieurswese.

Hy was 'n entoesiastiese amateur-sanger, pianis en tjellis wat sy eie humoristiese liedjies gekomponeer het.

## Eksterne skakels 
*  
*  
*
Mirre

duimnael|300px|regs|*100 gram mirre*

**Mirre** is die hars van verskillende soorte *Commiphora*, soos *C. momol*, *C. myrrha* en *C. abbyssina*. Die ruwe hars word deur middel van stoomdistillasie bewerk. Die eindresultaat is 'n dik liggeel olie met 'n warm, kruidagtige, soeterige en rokerige geur. As dit brand bring mirre 'n sterk geur voort.
Mitserie

Die **Mitserie** (*Bridelia micrantha*) is 'n klein tot middelgroot boom wat inheems is in KwaZulu-Natal, Limpopo, Mpumalanga en die Oos-Kaap. Dit kom voor die ooskus van Suid-Afrika noordwaarts vanaf Oos-Londen. Dit kom voor in die hele tropiese Afrika en op Réunion.Dit is ook inheems in Angola, Benin, Burkina Faso, Burundi, Demokratiese Republiek die Kongo, Ekwatoriaal-Guinee, Eswatini, Ethiopië, Gaboen, Gambië, Ghana, Guinee, Guinee-Bissau, Golf van Guinee-eilande, Ivoorkus, Kameroen, Kenia, Liberië, Malawi, Mali, Mosambiek, Nigerië, Republiek die Kongo, Réunion, Rwanda, Senegal, Sentraal-Afrikaanse Republiek, Sierra Leone, Soedan, Tanzanië, Togo, Tsjad,Uganda, Zambië en Zimbabwe.

Die boom groei in rivier- en moeraswoude of op vogtige plekke in die bosveld. Die vrugte is soet en eetbaar en is ongeveer 8&nbsp;mm in deursnee. Die blare het are wat amper parallel na die rande toe loop. In Engels staan die boom bekend as *Mitzeerie*.

Die plant het ook twee subspesies:
* *Bridelia micrantha var. gambicola* (Baill.) Müll.Arg.
* ''Bridelia micrantha var. micrantha

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
Voëlsitboom

Die **voëlsitboom** (*Antidesma venosum*) is 'n klein, immergroen boompie wat deels is van die Phyllanthaceae familie.

Manlike en vroulike blomme word op verskillende bome geproduseer en het 'n onaangename reuk. Die vrugte kom voor in trossies van ongeveer 10&nbsp;cm lank. Elke vrug is sowat 8 x 4&nbsp;mm groot en vlesig. Die vrugte is groen wanneer hulle jonk is en word later helderrooi en uiteindelik perserig-swart.

[duimnael|links|Vrugte van die Voëlsitboom in die [Krantzkloof-natuurreservaat.]]

## Verspreiding 
Dit is inheems in Suid-Afrika is en in KwaZulu-Natal, Limpopo en Mpumalanga voorkom. Dit kom aan die ooskus, van noord van Oos-Londen, tot by Mosambiek voor. In Afrika is die boom inheems aan Angola, Benin, Botswana, Burkina Faso, Burundi, Caprivistrook in Namibië, Demokratiese Republiek die Kongo, Eswatini, Ethiopië, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Liberië, Malawi, Mali, Mosambiek, Niger, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Somalië, Soedan, Tanzanië, Togo, Tsjad, Uganda, Zambië en Zimbabwe.

In Asië is die boom inheems in suidoos en suidsentraal China, Hainan, Laos, Thailand en Viëtnam.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
Laventelkoorsbessie

Die **laventelkoorsbessie** (*Croton gratissimus*) is 'n struik of 'n boom wat voorkom in Noordwes, Gauteng, Limpopo, Mpumalanga, die noorde van Namibië en Botswana, die weste van Zimbabwe en suidoos Mosambiek. In Engels staan die boom bekend as die *Lavender croton*.

## Variëteite 
* *Croton gratissimus* var. *gratissimus*
* *Croton gratissimus* var. *subgratissimus* (Prain) Burtt Davy – harige laventelkoorsbessie
Die tweede variëteit het sterhare (d.w.s. radiaal georiënteerde trigome) aan die blare se bokante, en word aangetref in Zimbabwe, Botswana en verre noordelike Suid-Afrika.

Die boom se FSA-nommer is 328.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi
Duikerbessie

Die **duikerbessie** (*Sclerocroton integerrimus*) is 'n bladwisselende struik of 'n boom wat deel van die Euphorbiaceae familie is. Die spesie is inheems aan die Demokratiese Republiek die Kongo, Eswatini, Mosambiek, Suid-Afrika, Tanzanië en Zimbabwe. In Suid-Afrika kom die plant in KwaZulu-Natal, Mpumalanga en die Oos-Kaap voor.

Die manlike en vroulike blomme word op dieselfde aar gedra. Die vrugte bestaan uit 'n drielobbige, houtagtige kapsule, ongeveer 1,5&nbsp;cm in deursnee. Elke lob het twee horings en die vrug word oranje wanneer dit ryp word. In Engels staan die boom bekend as die *Duiker-berry tallow-tree*. Die boom se FSA-nommer is 343.

## Sinonieme 
* *Excoecaria hochstetteriana* Müll.Arg
* *Excoecaria integerrima* (Hochst.) Müll.Arg.
* *Excoecaria reticulata* (Hochst.) Müll.Arg.
* *Sapium armatum* Pax & K.Hoffm.
* *Sapium integerrimum* (Hochst.) J.Léonard
* *Sapium reticulatum* (Hochst.) Pax
* *Stillingia integerrima* (Hochst.) Baill.
* *Sclerocroton reticulatus* Hochst.
* *Tragia integerrima* Hochst.
* *Tragia natalensis* Hochst.

## Galery 

Sclerocroton integerrimus Athlone.jpg
Sclerocroton integerrimus 1DS-II 2-4919.jpg
Boisduval's Tree Nymph eggs Ilanda.JPG
Sclerocroton integerrimus 1DS-II 1521.jpg
Sclerocroton integerrimus inflorescence.JPG
Sclerocroton integerrimus young fruit.JPG

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Plants of the World Online
* Algemene gids tot BOME. Keith, Paul & Meg Coates Palgrave. 2000.
Herbert von Karajan

**Herbert von Karajan** was 'n Oostenrykse dirigent wat op 5 April 1908 in Salzburg gebore is, en op 16 Julie 1989 in Anif, naby Salzburg oorlede is.  Hy word allerweë as een van die voorste dirigente van die twintigste eeu beskryf en word nouste verbind met die Berliner Philharmoniker, die orkes waarvan hy vir 34 jaar musiekdirekteur was. Hierdie vennootskap tussen dirigent en orkes het tot honderde opnames gelei en 'n unieke klank aan die Berliner Philharmoniker verleen.  **Karajan** was ook nou verbind met die *Wiener Philharmoniker* en die Salzburg-fees.

## Kort biografie 
**Karajan** was ‘n wonderkind op die klavier en het by die Mozarteum in Salzburg studeer. Hy het in 1929 in Salzburg sy professionele buiging as dirigent gemaak, en was later die jaar in die hoedanigheid aangestel in Ulm, Duitsland. Hy het tot 1934 in Ulm gebly, toe hy as Kapellmeister te Agen  aangestel was. Karajan was in Agen tot 1941, en het gedurende die tydperk ook van tyd tot tyd die Berlynse Staatsopera gedirigeer. Hy het in 1944 na Italië gevlug. Karajan het in 1948 bygedra tot die stigting van die Londen Filharmoniese Orkes, en in 1955 het hy musiekdirekteur van die Berliner Philharmoniker geword. 
Karajan was van 1933 tot 1942 ‘n lid van die Nasionaal-Sosialistiese Duitse Arbeidersparty gewees. Hy was na die Tweede Wêreldoorlog deur ‘n Geallieerde tribunal vrygespreek van enige aanspreeklikheid, maar in 1955 was sy Amerikaanse buiging deur openbare protesoptrede voorafgegaan. Hy het kort daarna hoofdirigent van die Weense Staatsopera (van 1956 tot 1964 musiekdirekteur) en van die Salzburg-fees, ‘n jaarlikse musiekfees waarmee hy regdeur sy latere loopbaan geassosieer sou word, geword. Hy was ook hoofdirigent by La Scala, Milaan, en ‘n gas-dirigent by die New York Filharmoniese Orkes. In 1967 het Karajan die Salzburgse Paas-fees gestig. Hy het van 1969 tot 1970 die Orchestre de Paris gedirigeer en in 1977 na die Weense Staatsopera teruggekeer. Die Berliner Philharmoniker het regdeur hierdie verbintenisse die sentrum van Karajan se musikale aktiwiteite gebly, alhoewel ‘n reeks meningsverskille na 1982 vervreemding tussen die orkeslede en Karajan veroorsaak het. Hy het in April 1989, slegs ‘n paar maande voor sy afsterwe, uit die posisie bedank. Karajan se interpretasies was noemenswaardig om hul presisie en objektiwiteit. In die 1970’s en 1980’s was sy werk egter gekarakteriseer deur ‘n meer persoonlike styl. Hy was een van die mees gerekende internasionale musikale figure van die middel 20ste eeu. 

## Bykomende leeswerk 
* Roger Vaughan, Herbert von Karajan (1985) (in Engels)
* Herbert von Karajan, Conversations with von Karajan (1989) (in Engels)
* Robert C. Bachmann, Karajan: Notes on a Career (1991) (in Engels)
* Richard Osborne, Herbert von Karajan: A Life in Music (2000) (in Engels)  

## Verwysings 
## Eksterne skakels
Riviernaboom

Die **riviernaboom** (*Euphorbia triangularis*) is 'n doringrige, vetplantagtige, kandelaaragtige boom wat tot 18&nbsp;m hoog word. Die boom kom aan die ooskus van Suid-Afrika, noord van Gqeberha tot by Mosambiek en Eswatini voor.

Die boom se FSA-nommer is 356.

## Galery 

Euphorbia triangularis.JPG
Euphorbia triangularis Hambourg.jpg
Euphorbia triangularis serres du Jardin du Luxembourg 3.JPG
Euphorbia triangularis serres du Jardin du Luxembourg 4.JPG
Euphorbia triangularis serres du Jardin du Luxembourg 2.JPG

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Bosveldkandelaarnaboom

__NOTOC__
Die **Bosveldkandelaarnaboom** (*Euphorbia cooperi*) is 'n boom wat tot 7&nbsp;m hoog kan word, gewoonlik met 'n kaal stam van 3&nbsp;m aan die onderkant. In Suid-Afrika is die spesie inheems in Gauteng, KwaZulu-Natal, Limpopo, Mpumalanga en Noordwes. Buite Suid-Afrika is dit inheems in Botswana, Eswatini, Malawi, Mosambiek, Tanzanië, Zambië en Zimbabwe.

Die boom is kandelaarvormig en lyk soos 'n sukkulent. Die giftige melksap het 'n skerp reuk, en lewer ernstige newe-effekte selfs met aanraking. Die onderste takke val elke jaar af en laat dan ronde gate teen die kaal stam. Die takke, wat skynbare litte of segmente vorm, het 4 tot 6 vlerke. Die dorings word in pare op die vlerkrande gedra.

Die bome blom in die lente, wanneer talle geelgroen, tweeslagtige blomme op die vlerkrande van die laaste taksegment verskyn. Die blomme verskyn dig op mekaar, in drie rye tussen die dorings. Die groen vrugkapsule het drie kompartemente, en verkleur rooi as dit vroegsomer ryp word.

## Fotogalery 

Lêer:Euphorbia cooperi, blomme, Pretoria NBT, b.jpg|Rangskikking van blomme
Lêer:Euphorbia cooperi kz5.JPG|Blomme
Lêer:Euphorbia cooperi, vrugte, Pretoria.jpg|Vrugte

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 

## Eksterne skakels 
* 
*
Euphorbiaceae

**Euphorbiaceae** is die spesieryke naboom-familie wat tot die orde *Malpighiales* behoort. In Suid-Afrika is die bekendste genus *Euphorbia*, wat dikwels verkeerdelik kaktusse genoem word. Die *Euphorbia*-genus bestaan uit robuuste, vetplantagtige, doringrige plante wat melkerige sap bevat. Lede van die familie word herken aan hul drielobbige vrugte, enkelvoudige blare en melkerige sap wat afgeskei word as dit beskadig word. Hierdie sap kan soms ook giftig wees. Wêreldwyd behoort 7&nbsp;500 plantspesies tot die familie, waarvan ongeveer 400 in Suider-Afrika voorkom en 100 bome is.

## Spesies 
Van die Suid-Afrikaanse spesies is:
* Boskoorsbessie (*Croton sylvaticus*)
* Bosveldkandelaarnaboom (*Euphorbia cooperi*)
* Bosysterpruim (*Drypetes gerrardii*)
* Duikerbessie (*Sclerocroton integerrimus*)
* Gifboom (*Euphorbia virosa*)
* Heuningnaboom (*Euphorbia tetragona*)
* Koorsbessie (*Croton megalobotrys*)
* Kraalnaboom (*Euphorbia tirucalli*)
* Laeveldnaboom (*Euphorbia evansii*)
* Laventelkoorsbessie (*Croton gratissimus*)
* Lebombo-ysterhout (*Androstachys johnsonii*)
* Lebombonaboom (*Euphorbia confinalis*)
* Manketti (*Schinziophyton rautaneni*)
* Naboom (*Euphorbia ingens*)
* Riviernaboom (*Euphorbia triangularis*)
* Stamvrugysterpruim (*Drypetes natalensis*)
* Tambotie (*Spirostachys africana*)
* Valleibosnaboom (*Euphorbia grandidens*)
* Voëlsitboom (*Antidesma venosum*)
* Vratjievrugbliksembos (*Clutia pulchella*)
* Wildepopulier (*Macaranga capensis*)

## Sien ook 
* Alfabetiese lys van Suid-Afrikaanse bome
* Noorsveld

## Bronne 
* Algemene gids tot BOME. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013
Suzaan van Biljon

**Suzaan van Biljon** (gebore 26 April 1988 in Bloemfontein) is 'n Suid-Afrikaanse swemmer. Sy verteenwoordig haar vaderland by die Olimpiese Somerspele van 2008 en 2012. Vanaf Junie 2009 hou sy beide die Afrika- en Suid-Afrikaanse rekords. Sy is verbonde aan TuksSport by die Universiteit van Pretoria.

Tydens die Olimpiese Somerspele van 2012 breek Van Biljon Penny Heyns se Suid-Afrikaanse rekord (2:23,64) van 13 jaar in die halfeindstryd van die 200-borsslag. Sy eindig derde in 'n tyd van 2:23,21 om vir die finaal te kwalifiseer en het haar beste tyd met twee sekondes verbeter. Sy kon egter nie hierop voortbou nie en eindig sewende in die eindstryd.

## Verwysings 
## Eksterne skakels 
*  Van Biljon rounds off a successful season
Croton

***Croton*** is 'n genus wat behoort tot die familie *Euphorbiaceae*. Die blare van plante van die *Croton*-genus is spiraalagtig gerangskik en die blare het klein skubbe of hare aan die onderkant. Daar is gewoonlik twee kliertjies op die midrif waar die blaar en blaarsteel ontmoet. Die kliertjies lyk soos 'n by se angel.

Die naam kom uit die Grieks  (''*), wat "bosluis" beteken en verwys na die vorm van die sade van sekere spesies in die genus.

## Spesies 
Die genus het 1153 spesies.

### Suid-Afrikaanse spesies 
Van die Suid-Afrikaanse spesies is:
* Boskoorsbessie (*Croton sylvaticus*)
* Growwelaventelkoorsbessie	(*Croton menyharthii*)
* Kleinlaventelkoorsbessie (*Croton pseudopulchellus*)
* Koorsbessie (*Croton megalobotrys*)
* Laventelkoorsbessie (*Croton gratissimus*)
* Limpopokoorsbessie (*Croton madandensis*)
* Maputalandkoorsbessie	(*Croton steenkampianus'')

## Sien ook 
* Alfabetiese lys van Suid-Afrikaanse bome

## Bron 
* Algemene gids tot BOME. Keith, Paul & Meg Coates Palgrave. 2000. 

## Verwysings
Pendoring

Die **pendoring** (*Gymnosporia buxifolia*) is 'n struik of klein boompie wat wydverspreid voorkom. Die jong takke is geel en word later ligbruin, dikwels met swelsels. Die dorings is skerp, redelik dik en is 3 –4&nbsp;cm lank en kan tot 10&nbsp;cm lank word. Die boom staan ook bekend as die *gewone pendoring* (Eng. *Common spike-thorn*.)

Die spesie is inheems in Angola, Botswana, Eswatini, Lesotho, Mosambiek, Namibië, Suid-Afrika en Zimbabwe.

Die boom se FSA-nommer is 399.

## Voorbeelde op Schanskop

Gymnosporia buxifolia thorn.JPG
Gymnosporia buxifolia, habitus, Schanskop.jpg
Gymnosporia buxifolia, loof en blomknoppe, a, Schanskop.jpg
Gymnosporia buxifolia, loof en blomknoppe, b, Schanskop.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* Plants of the World
Sybas

Die **sybas** (*Maytenus acuminata*) is 'n klein boompie wat wydverspreid voorkom. Dit is inheems in al die provinsies van Suid-Afrika en ook in Bangladesj, Burundi, Demokratiese Republiek die Kongo, Eswatini, Gaboen, Kameroen, Kenia, Lesotho, Malawi, Mosambiek, Rwanda, Tanzanië, Uganda, Zambië en Zimbabwe.

Die bomm het gegroefde takke. Die blare is dik, glansend en leeragtig met rubberagtige, elastiese drade wat die blaardele aanmekaar hou wanneer dit geskeur is. Die enigste ander boom wat dieselfde eienskap het is die valssybas.

Die boom se FSA-nommer is 398. Die spesie staan ook bekend as die *olifantshout*.

## Sinonieme 
Die boom het 21 sinonieme:

* *Ilex livida* E.Mey.
* *Ilex lucida* E.Mey. ex C.Presl
* *Catha acuminata* (L.f.) C.Presl
* *Catha rupestris* (Eckl. & Zeyh.) C.Presl
* *Celastrus acuminatus* L.f.
* *Celastrus microphyllus* Eckl. & Zeyh.
* *Celastrus mucronatus* Eckl. & Zeyh.
* *Celastrus plectronia* DC.
* *Celastrus populifolius* Lam.
* *Celastrus rupestris* Eckl. & Zeyh.
* *Gymnosporia acuminata* (L.f.) Szyszyl.
* *Gymnosporia amaniensis* Loes.
* *Gymnosporia bukobina* Loes.
* *Gymnosporia lepidota* Loes.
* *Gymnosporia meruensis* Loes.
* *Gymnosporia populifolia* (Lam.) Dümmer
* *Maytenus amaniensis* (Loes.) Loes.
* *Maytenus bukobina* (Loes.) Loes.
* *Maytenus lepidota* (Loes.) Robyns & Lawalrée
* *Maytenus meruensis* (Loes.) Loe

## Galery 

Lêer:Maytenus acuminata - Silky bark tree - Cape Town 3.jpg|'n Sybas in Kaapstad.
Lêer:Foliage of Maytenus acuminata - Silky bark tree - Cape Town 5.JPG|Blare
Lêer:Maytenus acuminata - Silky bark tree - South Africa 7.jpg|Blare van nader.
Lêer:Maytenus acuminata leaf, showing silk 2012 08 09 8097.JPG|Die "sy" in die boom se blare.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Bossaffraan

Die **Bossaffraan** (*Elaeodendron croceum*) - voorheen *Cassine papillosa* - is 'n immergroen plant wat as 'n struik of 'n klein boompie voorkom. Die spesie is inheems in Suid-Afrika waar dit in die KwaZulu-Natal, Limpopo, Mpumalanga en die Oos-Kaap asook Mosambiek voorkom. Dit groei vanaf seevlak tot by ongeveer 900&nbsp;m bo seevlak. Die boom se bas is grys en dun en dikwels met mos bedek. Die helder-oranje binnebas skyn op plekke deur. Die blare blink, teenoorstaande en het skerp tande langs hul rante.

Die boom se FSA-nommer is 415.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Naboom

Die **Naboom** (*Euphorbia ingens*) is 'n kaktus-agtige boom met 'n kort dik stam en enorme takke.

## Verspreiding 
Die sukkulente boom kom volop in Limpopo, asook in Mpumalanga voor en die naam van die dorp Naboomspruit verwys na hul aanwesigheid daar. Dit is ook inheems in Gauteng, KwaZulu-Natal en Noordwes.

Buite Suid-Afrika is die boom ook inheems aan Angola, Botswana, Burundi, Demokratiese Republiek die Kongo, Eritrea, Eswatini, Ethiopië, Kaprivistrook in Namibië, Kenia, Malawi, Mosambiek, Rwanda, Somalië, Tanzanië, Uganda, Zambië en Zimbabwe.

## Beskrywing 
Die takke het gewoonlik vier of vyf vlerke. Dit het 'n taai, wit, melkagtige sap wat uiters giftig is en intense irritasie en blase op die vel veroorsaak. As dit in die oë beland kan dit permanente blindheid tot gevolg hê. Swart inboorlinge langs die Limpopo het die melk tradisioneel gebruik om vis mee te vang. Bondels gras is in die melk geweek en in die rivier gegooi. Dit verlam die visse en hulle begin na 'n ruk lewend bo die water te dryf. Die heuning van die blomnektar van die naboom word noorsheuning genoem. Dit brand die mond kwaai as die heuning geëet word. Die brand vererger sodra water gedrink word.

Die boom lyk baie soos die nagblom. Die boom se FSA-nommer is 351.

## Trivia 
Volgens oorlewering het die Zoeloe-koning Dingaan op 'n troon onder 'n naboom gesit toe Piet Retief en sy honderd manskappe in 1838 aangeval en vermoor is.

## Fotogalery 

Euphorbia ingens, naby Dingaanstat.jpg|Naby Dingaanstat
Euphorbia ingens.JPG|In Worcester, Wes-Kaap
Euphorbia ingens cyathia.jpg|Naboomblomme
Pájara La Pared - Playa de la Pared - Euphorbia ingens 03 ies.jpg|Vrugte

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi

## Eksterne skakels
Rooipendoring

Die **rooipendoring** (*Gymnosporia senegalensis*) - voorheen *Maytenus senegalensis* - is 'n klein boompie wat voorkom in KwaZulu-Natal en die noordelike dele van Suid-Afrika en is ook volop in die Nasionale Kruger Wildtuin, waar dit eerder as 'n struik groei. 

## Beskrywing 
Die boom se takke is reguit en bewapen met tot 4&nbsp;cm lange dorings. Die blare is blougroen en die rande is fyn getand. Die boom dra roomwit, wit of groenerige wit blomme van ongeveer 4&nbsp;mm in deursnee in oorvloed. Die bloeisels val egter redelik maklik af en dan lyk dit asof confetti onder die boom gesprei is. Daarom staan die boom bekend as die *Confetti spikethorn* in Engels.

## Verspreiding 
In Afrika kom die boom in Algerië, Angola, Benin, Botswana, Burkina Faso, Burundi, Demokratiese Republiek die Kongo, Djiboeti, Eswatini, Eritrea, Ethiopië, Gambië, Ghana, Guinee, Guinee-Bissau, Ivoorkus, Kameroen, Kanariese Eilande, Kenia, Malawi, Mali, Mauritanië, Marokko, Mosambiek, Namibië, Niger, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Somalië, Soedan, Tanzanië, Togo, Tsjad, Uganda, Wes-Sahara, Zambië en Zimbabwe voor.

In Asië en Europa kom die boom in Afghanistan, Indië, Iran, Jemen, Oman, Pakistan, Saoedi-Arabië en Spanje voor.

## Subspesies 
Die spesie het vier subspesies:
* *Gymnosporia senegalensis var. angustifolia* Engl. & Loes.
* *Gymnosporia senegalensis subsp. europaea* (Boiss.) Rivas Goday & Rivas Mart.
* *Gymnosporia senegalensis subsp. orientalis*
* *Gymnosporia senegalensis subsp. senegalensis*

Die boom se FSA-nommer is 402

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Sami Hyypiä

**Sami Tuomas Hyypiä** (Fins: [ˈsɑmi ˈhyːpiæ]; * 7 Oktober 1973 in Porvoo) is 'n Finse voormalige professionele sokkerspeler wat as ’n sentrale verdediger gespeel het.

Hyypiä het sy speelloopbaan begin by die Ykkönen-klub Kumu en het later na die Veikkausliiga-span MyPa verskuif. Hy het vier jaar by die klub deurgebring en hulle gehelp om die Finse Beker in 1992 en 1995 te wen. In 1995 het hy na Willem II in Nederland verhuis en die volgende vier jaar daar deurgebring. Hy het die span se kaptein geword en is as hul speler van die jaar aangewys nadat hy gehelp het om vir die UEFA Champions League te kwalifiseer.

In 1999 het hy na Liverpool oorgegaan – die span wat hy as kind ondersteun het – in ’n ooreenkoms van £2,6 miljoen. Hy het vinnig ’n plek in die eerste span gevestig en saam met Stéphane Henchoz in die verdediging gespeel. Teen 2001 het hy gereeld as kaptein opgetree, en daardie seisoen het Liverpool verskeie trofeë gewen: die Ligabeker, FA-beker en UEFA-beker – ’n bekerdriedubbel – asook die UEFA Super Cup en die FA Community Shield. Hy was die eerste keuse as kaptein in die 2001–02-seisoen en was deel van die span wat die Ligabeker in 2003 gewen het. Steven Gerrard het hom in 2003 as kaptein vervang, maar Hyypiä het steeds soms die span aangevoer in sy afwesigheid. In 2005 het Hyypiä sy grootste sokkerprestasie behaal as deel van Liverpool se oorwinning in die 2004–05 UEFA Champions League-veldtog, waar sy verdediging saam met Jamie Carragher deurslaggewend was. Gedurende sy tien jaar by Liverpool het hy ’n aanhangersgunsteling geword en bly hy ’n geliefde figuur by die klub. Van 2009 tot 2011 het Hyypiä vir die Duitse Bundesliga-klub Bayer Leverkusen gespeel, waar hy in 2011 as speler afgetree het.

Hyypiä was ’n belangrike figuur in die Finse nasionale span en is verskeie kere as Speler van die Jaar deur Finse sportjoernaliste en die Sokkervereniging aangewys. Hy het sy debuut in 1992 gemaak en met 105 verskynings voor sy aftrede in 2010, is hy die derde mees gespeelde speler vir Finland, ná Jari Litmanen en Teemu Pukki.

Vanaf die 2012–13-seisoen het hy teruggekeer na Bayer Leverkusen as hul hoofafrigter. Ná twee suksesvolle seisoene in die Bundesliga het hy in 2014 teruggekeer na Engelse sokker vir ’n kort tydperk as afrigter van Brighton & Hove Albion, nou ’n Premier League-klub. Van Augustus 2015 tot Mei 2016 was hy die afrigter van die Switserse klub Zürich.

Hyypiä is in 2024 opgeneem in die Finse Sportheldesaal.

## Verwysings 
## Eksterne skakels
Boslepelhout

duimnael|links|180px|Kaapse saffraan as 'n tuinornament
Die **boslepelhout** of **Kaapse saffraan** (*Cassine peragua*) is 'n plant wat as struik of klein boompie voorkom. Dit groei in verskeie habitats aan die suid- en ooskus van Suid-Afrika. Die vrugte is 5&nbsp;mm in deursnee en is donkerpers wanneer dit ryp is. Gedurende die laat 17de eeu is groot skeplepels van die hout gemaak. Daar is twee subspesies:
* *C. peragua* subsp. *affinis* (Sond.) R.H.Archer
* *C. peragua* subsp. *barbata* (L.) R.H.Archer

## Voorkoms 
Die Kaapse saffraan is 'n immergroen boom wat gewoonlik sowat 2 tot 5 meter hoog word, maar soms in die regte toestande tot 15 meter kan groei. Die taai, ronde, leeragtige blare is gewoonlik donkergroen, maar kan koper-, oranje- of skarlakenrooikleurig wees na gelang van groei.

File:Cassine peragua tree South Africa 7.jpg|Detail van blomme
File:Cassine peragua Cape Saffron tree Berries 2.JPG|Detail van vrugte
File:Cassine peragua - Cape Town 1.JPG|Detail van kleurvolle blaredrag

Die trosse klein, tweeslagtige blomme het 'n sterk, maar aangename geur, en die vrugte is bessies wat groen voorkom en dan geleidelik donkerder tot pers en swart word. Die stam neem uiteindelik 'n oranje saffraankleur aan, aangesien die grys bas afskilfer en die oranje onderlaag blootstel.

## Natuurlike verspreiding 
Dit is natuurlik versprei oor die suidelike en oostelike dele van Suid-Afrika, insluitend Eswatini. Hier groei dit in 'n wye verskeidenheid habitatte, van diep Afromontane-woud tot kusduine en rotsagtige berghange. Benewens die mees algemene en wydverspreide subspesies, is daar twee skaars verdwergde subspesies (subsp. barbara & affinis) wat in beperkte sakke in die Wes-Kaap voorkom.

Dit word nou regdeur Suid-Afrika as 'n siertuinboom aangeplant. Die boom se FSA-nommer is 414.

## Menslike gebruik 
Kaapse saffraan word al eeue lank plaaslik gebruik vir sy pragtige, harde hout, wat 'n geel-oranje kleur aanneem en tradisioneel hoog aangeslann is vir meubels.

Die meer algemene gebruik daarvan is as 'n aantreklike ornamentele kenmerk in tuine. Dit groei stadig, maar is baie taai en bestand teen wind. In blootgestelde plekke, in direkte son of wind, sal dit geneig wees om korter, laer en digter te word. Dit vorm 'n aantreklike koepelvorm, met 'n saffraankleurige stam en dikwels veelkleurige blare.

Die vrugte lok groot getalle voëls, en die blomme het 'n aangename geur.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World
Lusern

**Lusern** (*Medicago sativa*) is 'n meerjarige plant. Na gelang van die variëteit en klimaat kan dit vyf tot twaalf jaar oud word. Met 'n hoogte tot 1&nbsp;m en trossies klein blou blomme lyk dit baie soos die Klawer (*Trifolium*). Die plant het 'n diep en sterk ontwikkelde wortelstelsel wat tot 4,5&nbsp;m kan uitstrek. Dit help die plant om tydelike droogtes te oorleef.

Lusern is inheems aan Europa en word wêreldwyd as veevoer verbou.

Scythe in lucern field.jpg|'n Lusernveld.
Alfalfa round bales.jpg|Bale lusern.
MedicagoSativa-CloseUp-hr.jpg|Blom van naby.
Mesa 002 lhp.jpg|Sade

## Verwysings 
## Eksterne skakels 
* 
*
Maytenus

**Maytenus** is 'n genus wat behoort tot die familie *Celastraceae*. Plante van die genus het nie dorings nie. Die blare is enkelvoudig en spiraalvormig gerangskik en die blomme is tweeslagtig. Die vrugte is byna rond en tot 10&nbsp;mm in deursnee en bars oop wanneer hulle ryp is. Dan word sade ontbloot wat gedeeltelik of heeltemal met 'n dun oranje of wit *doppie* of aril bedek is.

Daar is 177 spesies wat tot die genus hoort.

## Suid-Afrikaanse spesies 
Van die Suid-Afrikaanse spesies is:
* Boskokoboom (*Maytenus deflexa*) 
* Duinekokoboom	(*Maytenus procumbens*)
* Gryskokoboom (*Maytenus albata*)
* Kaapse kokoboom (*Maytenus lucida*)
* Kaapse swarthout (*Maytenus peduncularis*)
* Klipkershout (*Maytenus oleoides*)
* Kokoboom (*Maytenus undata*)
* Pondo-kokoboom (*Maytenus oleosa*)
* Pondosybas (*Maytenus abbottii‎*)
* Sybas (*Maytenus accuminata*)
* Watersybas (*Maytenus cordata*)

## Sien ook 
* Alfabetiese lys van Suid-Afrikaanse bome

## Verwysings 
## Bron 
* Algemene gids tot BOME. Keith, Paul & Meg Coates Palgrave. 2000.